1 BELSŐ. PÉNZGYÁRTÓ ÜZEM. NAPPAL

Közelképekből álló dinamikus montázst látunk a pénz készítésének folyamatáról.

Az alapanyagot feldolgozzák, nyújtják, nyomtatják. A pénz futószalagon halad, ellenőrzik majd csomagolják. A képsor egy doboz belső pov-jával ér véget. A pénzt belehelyezik a dobozba és lezárják. A kép elfeketedik.

CíM.

2 BELSŐ. POSTA DOLGOZÓ SZOBA. NAPPAL.

Zsák POV.

Nyílik a zsák. Egy 50 körüli NŐ veszi ki a pénzt a zsákból és helyezi le az asztalra. Egy elszigetelt kis helyiségben ül, körülötte zsákok, papírok, asztalán kasszagép, régi generációs képernyő. A kis helyiséget egy üvegablak választja el a posta többi részétől amit csak egy kis rés köt össze.

A posta többi részében az emberek tesznek vesznek. Szól a kávégép, egyesek most ülnek le az asztalhoz, mások papírkötegeket visznek. vannak akik a dobozokat teszik veszik. A terem egyik pontján van egy asztal ahová le lehet ülni, kávézni, akár enni stb. Ott ül már egy ember, kettő pedig az asztal körül áll és nevetnek, storyzgatnak.

Ebből a kavalkádból tűnik ki a POSTÁSLÁNY(20) aki a kis, elizolált helyhez tart.

3 BELSŐ. PÉNZÜGYI ABLAK. NAPPAL

A NŐ az asztalán lévő papírokkal babrál majd időnként a telefonját nézegeti. Ekkor érkezik az ablak elé a POSTÁSLÁNY. Néma másodpercek elteltével a NŐ pökhendien felfigyel és hunyorít egyet.

NŐ

Te bizonyára Takács Krisztina vagy… igaz?

A NŐ egy lapon a névsort nézi.

POSTÁSLÁNY

Igen.

NŐ

Hős utca, Bălcescu, Rovinár és környéke.

A LÁNY megszeppenve bólogat, a NŐ a papírokkal foglalkozik, kitölt valamit majd aláír.

NŐ

Te még nem voltál nálam egyszer se… (gyanakvóan)

Új vagy itt?

Közben a NŐ feláll és a háta mögött lévő szekrényből előveszi a pénzt.

LÁNY

Igen… csak pár napja kezdtem el itt dolgozni…

NŐ

Széép… (pökhendien)

És egyből ide osztottak be ezek?

A NŐ leül az asztalhoz.

NŐ

Elég barátságtalan a környék… a többiek nem nagyon kedvelik.

Jártál már arra?

LÁNY

Voltam párszor… igen.

NŐ

Hát az ide nem lesz elég… aranyom. ezek a naplopó trógerek a Rovinarba alig várják hogy az ilyen kis szentikék betegyék a lábukat a negyedbe mint te amilyen vagy, meglátod.

 De ha ide osztottak be akkor ide osztottak be. Ez már csak így működik…

A NŐ átnézi még egyszer a papírokat. A pénzt egy nagy borítékba teszi.

POSTASLÁNY

Kicsit én is furcsálltam..főleg, hogy ma reggel láttam a beosztást. Úgy értettem, hogy az első hónapban még nem viszek nyugdíjat.

A NŐ papírokat nyújt át a kis ablakocskán majd a pénzt.

NŐ

Hát ez már nem az én dolgom… Biztos megvan az oka.. valaki hiányzik vagy nem tudom.. de a munkát el kell végezni nem kivételezek senkivel ezt szokd meg!

POSTÁSLÁNY

Jaj, nem erről van szó.

NŐ

 Nagyon helyes! Akkor itt írd alá, hogy átvetted. Ügyes lányak tűnsz biztos megoldod!

A LÁNY aláírja a papírt, a NŐ elveszi és leteszi az asztalra, közben előveszi a telefonját és görgetni kezd. A lány elindul balra a folyosón és bemegy az ablaktól pár lépésre lévő helyiségbe. A helyiségbe egy nő ül az asztalánál egy FÉRFI pedig egy másik asztalnál aki éppen telefonál. A LÁNY érkezésekor bólint a FÉRFINAK aki figyelmen kívül hagyja.

POSTÁSLÁNY

Jó reggelt.

Mondja halkan a nőnek aki bólint majd az asztal sarkára helyez egy lapot és egy írószert. A lány aláírja a papírt majd a nő  szó nélkül a mögötte lévő polcra mutat, hogy a LÁNY onnan kell elvegye a kiszállítandó számlákat. A LÁNY kinyitja a táskáját és elkezdi belehelyezni a papírokat.

Közben:

FÉRFI

Á.. neviccelj! Akkor még a jó világ..mondom én.. nem most.. há’ most már mindent lehet.. most már azt sem tudják egyesek, hogy férfiak e vagy nők.. vagy korcsitúrák’ ( felemelt ujjal, felnevet).

Úgy van! Úgy van! Szóra se érdemes….

Na de hagylak Karcsikám tegyem magam én is kicsit, hogy dolgozom..

Hát aztán persze! Tudod te, hogy mennek itt a dolgok.

Na akkor még beszélünk. Szevasz.

A LÁNY pont teszi be a papírókat a táskába amikor a telefonbeszélgetés befejeződik. A FÉRFI szemeivel méregetni kezdi a lányt.

FÉRFI

Hát szervusz Krisztina. ( ironikusan, lekezelően)

Gyere csak közelebb.. ne félj. ( kimért, közben mosolyog.)

POSTÁSLÁNY

öö.. Jó reggel. (megijedve)

FÉRFI

Látom ügyesen, hordod az egyenruhát… időben kezdesz… ez igen. A végén még tényleg postás lesz belőled. Nagyapád büszke lehet rád!

LÁNY

Köszönöm… (zavarban van)

FÉRFI

Hogy van az öreg? Minden rendben vele?

POSTÁSLÁNY

Jól van.. ( kissé eltöpreng)

Legalábbis azt hiszem.. Nem beszéltem vele egy ideje. De jó is, hogy mondja. Ma felhívom.

FÉRFI

Az igen.. úgy kell.. ( pöffeszkedően)

Berakod ide az unokádat aztán szerusz’.(int a kezével) Csináljon amit akar. Már lényegtelen. Kész itt voltál, nyugdíjba mentél aztán mindenki bassza meg. Ez tipik nagyapád. (felnevet)

Hány évet is nyomott le itt az öreg Pali?

Vagy ilyet ne kérdezzek mert ugy se tudod?

POSTÁSLÁNY

Talán...öt..

FÉRFI

Ötven évet! ötven három.. tetves évet… hogy pontos legyek.

És mit ért el ezalatt az 53 év alatt? A nagy büdös semmit! Azt!

Ide került mit kézbesítő..és annyi éven keresztül, minden egyes áldott reggel… felkelt.. bejött.. megfogta azokat a papírokat és kézbesítette. A nyamvadt számlákat, leveleket, csomagokat és nyugdíjakat.

Ott volt... minden nap a kezébe volt a sok pénz. De arról ő csak álmodozott… eljárt felette az idő.. és közben fordult a kocka. Most ő várja minden hónapban a postást azért a semmi pénzért..

Ez volt a te nagyapád.. mindenki csicskása volt... csak hogy tudd!

A POSTÁSLÁNY rémült arccal hallgatja a férfit.

FÉRFI

Egy dolgot ért el az ittléte során.. egyetlen egyet.

Hogy amikor szépen kirepült.

És megürült egy poszt. Akkor az ő ajánlását hallgatta meg az igazgató és nem az enyémet…

Légy tisztába azzal.. hogy nem csak a nagyapádnak van unokája, vagy lánya, vagy ismerőse… nagy ez a világ. Sokan fenték a fogukat a poszta…

Éppen ezért csak egy hiba… és garantálom úgy repülsz erről a helyről ahogy ide csöppentél.

A LÁNY zavarában az asztalnál ülő nőre néz de a nő nem viszonozza tekintetét. Ekkor megragadja táskáját és szó nélkül kiviharzik a helyiségből.

5 KÜLSŐ. POSTA BEJÁRATA. NAPPAL

A POSTÁSLÁNY a szemeit törölgetve viharzik ki a postáról és dől neki a falnak. Meredten néz maga elé miközben könnyeit próbálja visszafogni. Egyszercsak tekintete megkomolyodik ismét megtörli a szemét majd fúj egy nagyot. A táskáját megigazítja és elindul.

6 KÜLSŐ. NAGYMAMÁHOZ VEZETŐ UTCA. NAPPAL

A Postáslány(20) szapora léptekkel halad az utcán. Jobb vállán a postás táska, bal kezében papírok. Pár lépés után előveszi a telefonját rá néz, majd visszateszi a zsebébe. Újabb lépések után befordul jobbra egy kis utcába. A környék kutyái ugatni kezdenek de ő csak halad célirányosan a megadott házszám fele, ami már a háttérben látható. Már csak pár lépés választja el a kaputól amikor hangos szóváltásra lesz figyelmes. A hang a kapun belülről hallható.

FÉRFI

Neem..nem nem nem nem.. Nem erről van szó! Én türelmes vagyok, megértem mindenkinek vannak dolgai amiket el kell intézni. Csak te mindig akkor találsz meg ezekkel amikor a fejem ezer felé áll. De te csak mondod mondod… és hogy ha ezt valaki közli veled még te vagy felháborodva és még dobsz egyet a tűzre… hergeled az embert. Komolyan mondom kezdek kicsit besokallni! nem lehet veled bírni.. nem is érdekel csinálj amit akarsz. aztán majd meglátjuk ki segít rajtad!

Eközben egy FÉRFI(50) a ház tornácáról elindul a bejárati kapu felé, majd hevesen távozik a háztól és elmegy a POSTÁS mellett aki pár lépésre van a kaputól.  a POSTÁS megszeppenve figyeli az eseményeket. Papírjára néz, majd a házszámra. Erre egy idős hölgy NAGYMAMA(70-80) lép a ház kapujához. A NAGYMAMA keserű szemei a távozó fiát követik mire meglátja a lányt.

NAGYMAMA

Ne is foglalkozz vele...

Miben segíthetek aranyom?

A POSTÁSLÁNY rá pillant a lapjára majd a NAGYMAMÁRA.

POSTÁS

Szász Aranka? Hegyi Lajos 10 szám?

NAGYMAMA

Igen.

POSTAS

 Gáspár Krisztina vagyok. Frissen kaptam ezt a körzetet. Ma én hoztam önnek a nyugdíjat.

A POSTÁS kedvesen mosolyog..

A NAGYMAMA kissé meglepődött arccal.

NAGYMAMA

Hát Jolánnal mi történt?

POSTÁSLÁNY

 Nem tudom.. Talán új körzetet kapott.

NAGYMAMA

Nem is baj, ki nem állhattam azt a fehérnépet. Nagyon csúf szája volt, tudod? Amit nagyon nehezen tűrök a házamba.

De nem vagy egy ilyen rabló, amit látni a tévébe?! Igaz?(komolyan)

Téboly ami a világba megy.

Főleg ezen a környéken..

POSTÁS

Jaj.. nem (kedvesen, mosolygósan)

Én most kezdtem a postán dolgozni.

A POSTÁSLÁNY, előveszi az igazolványát és felmutatja.

NAGYMAMA

… nem egyszer történt, hogy hátul a hátsó kerten keresztül bejöttek… és a garázsból a fiaim szerszámait mind ellopták. Azért itt a ház körül sok az érték. És sok az irigy! Nem lehet megbízni senkiben.. Tudod?

Lány reakció.

NAGYMAMA

Végül is mára vártam a Postást… Aztán, hogy nem az a búval baszott jön én annak csak örülni tudok. ( nevet)

7 BELSŐ. NAGYMAMA HÁZA. NAPPAL

A NAGYMAMA és a POSTÁSLÁNY a konyhán keresztül bemennek a nappaliba. A NAGYMAMA megy elől.

NAGYMAMA

Gyere csak gyere!

Közben a POSTÁSLÁNY és  NAGYMAMA megérkeznek a nappaliba aminek a közepén egy asztal van székekkel.

NAGYMAMA

Foglalj helyet bátran. Egy teával megkínálhatlak?

A POSTÁSLÁNY leül és az ölébe veszi a táskáját.

POSTÁSLÁNY

Nem kérek semmit, köszönöm szépen tessék maradni nyugodtan.

NAGYMAMA

Tényleg na.. egy teát? vagy egy kávét? Vagy mivel tudnálak megkínálni?(kuncog). Csörögét készülök sütni… Ha egy kicsit később jöttél volna tudtam volna azt adni.. biztos megéhezel az úton.

POSTÁSLÁNY

Nem kérek semmit.. tényleg. köszönöm szépen.

A NAGYMAMA leül a POSTÁSLÁNY al szembe. A POSTÁSLÁNY a táskájából papírokat és egy írószert vesz elő. Az asztalra helyezi. Majd a táskáját a székére akasztja.

POSTÁSLÁNY

Majd egy személyit szeretnék kérni.

NAGYMAMA

Jaj igen… itt van nálam. Elő van készítve.(izgatottan, mosolygósan)

A NAGYMAMA zsebéből előveszi a személyit és leteszi az asztalra. A lány közelebb húzza magához és elkezdi kitölteni a papírokat. A NAGYMAMA nyájasan néz a lányra.

NAGYMAMA

Tudod én is ilyen szép lány voltam mint te, annak idején. Ejj.. emlékszem jártunk ki a városba.. a cukrászdába… nagy szó volt ez akkoriban kérem. Faluról költöztünk be.. ott nem úgy mentek a dolgok. ..itt sok az ember.. nyüzsgés.. Aztán folyamatosan jöttek a fiúk és csapták a szelet. Minket még moziba akartak vinni !(nevet) Így ismertem meg a férjemet is isten nyugtassa. Az volt az igazán szép élet… (az szép élet volt)

A POSTÁSLÁNY felnéz a nagymamára és mosolyog. Majd újra írkálni kezd.

NAGYMAMA

De miért pont postás lettél? Mindig is ezzel szerettél volna foglalkozni?

A POSTÁSLÁNY leáll az írással és a NAGYMAMÁRA néz majd lehajtja a fejét.

POSTÁSLÁNY

Jaj nem... nem ezzel… ez csak úgy jött.

A NAGYMAMA vidám tekintete megkomolyodik.

NAGYMAMA

Csak úgy jött? ( értetlenül)

POSTÁSLÁNY

Hát igazából… most érettségiztem le. És a suli ahol végeztem… hát… nem a legjobb tanulókból állt. Az osztálytársamban fel se merült, hogy tovább tanuljanak… De én szerettem volna.

Csak hát otthon olyan zűrös volt minden…

NAGYMAMA

Ezt, hogy érted?

POSTÁSLÁNY

az apám minden szó nélkül elhagyott minket .

NAGYMAMA

Hát ezek a férfiak (vagy tipikus, vagy miért nem vagyok meglepve)…

POSTÁSLÁNY

De én ezt akkor nem értettem… hogy hogy sűlyed oda egy ember hogy  minden szó nélkül lelép otthonról.

NAGYMAMA

És most már érted?

POSTÁSLÁNY

Nem… nem igazán. de a pszichológia komolyan elkezdett érdekelni. Annyi könyvet olvastam, hogy ezt megértsem de csak izgalmasabbnál izgalmasabb kérdésekbe ütköztem… és beszippantott.

Eldöntöttem, hogy ezzel szeretnék foglalkozni, hogy ezt szeretném tanulni, segíteni másokon. És elég sok ember rászorul…

NAGYMAMA

(helyesel)

POSTÁSLÁNY

Csak hát anyu egyedül maradt, hallani se akart a továbbtanulásról... Nem engedhettük volna meg.

És ezzel valahogy meg kellett békéljek... nagyobb szüksége van most rám itthon. Már én sem vagyok gyerek.

A POSTÁSLÁNY maga elé néz majd sóhajt egyet.

POSTÁSLÁNY

Na.. és akkor nem sokra rá jött egy ilyen lehetőség, hogy keresnek embert a postán és most itt vagyok.

NAGYMAMA

Ezért ez sem kisdolog kérem! Mégis csak egy állami hely. Nem olyan könnyű ide bekerülni. Büszke lehetsz magadra!

A POSTÁSLÁNY arca elégedetlenséget tükröz.

A NAGYMAMA gyanakvóan néz.

A POSTÁSLÁNY írószerét a lapra helyezi, végighúzza rajta mintha követne az olvasását. Ölébe veszi a táskáját a szék oldaláról, kinyitja és egy köteg pénzt vesz ki. A NAGYMAMA szemei csillognak az izgatottságtól.

POSTÁSLÁNY

1200 lej…

A POSTÁSLÁNY a NAGYMAMÁRA pillant. Majd számolni kezdi a pénzt. A maradékot gondosan visszateszi a táskájába. A kiszámolt pénzt elhelyezni az asztalra. Az egymásra helyezett pénz bankók közül egy 50 lejes kicsit kilóg a sorból.

POSTÁSLÁNY

Kérem tessék megszámolni és ha mindent jónak talál akkor majd itt írja alá.

A NAGYMAMA kezébe veszi a pénzt és az asztalhoz ütögetve elrendezi azokat. Előveszi a pénztárcáját és belehelyezi.

NAGYMAMA

Ó… mit számoljam azt a szikrányi pénzt.

A NAGYMAMA legyint egyet majd megfogja az asztalon lévő írószert és aláír.

NAGYMAMA

Majd ha többet adnak mind számolom. Csoda, hogy ebből is ki tudok jönni…

A POSTÁSLÁNY az aláírás után összeszedi a lapokat és a táskájába helyezi őket.

NAGYMAMA

Na de nem szabad panaszkodni! Hálásnak kell lenni, hogy a fentvaló ennyit is kirendelt. Eddig is valahogy megoldottam.. ezután is lesz valahogy.

A POSTÁSLÁNY a NAGYMAMÁRA mosolyog.

POSTÁSLÁNY

Akkor ezzel meg is volnánk.

NAGYMAMA

Hallod…? itt a szomszédba Józsinál voltál már? Az régebben katonatiszt volt biztos egy hónapra annyit kap mint én fél év alatt…

POSTÁSLÁNY

Az utcában ön az első. Még nem voltam senkinél.

A POSTÁSLÁNY feláll a székről majd a NAGYMAMA is nehézkesen és elindulnak a kijárat felé. A kamera képe abban a pozícióban marad amiben a két nő kiment. A székek üresek, az asztalon a NAGYMAMA pénztárcája.

NAGYMAMA (off)

Piszológus.

Még az is lehet, hogy az leszel egyszer. Aztán a többit a Jó Isten kirendeli.

Közben ajtónyitást majd csukást hallunk. A párbeszéd hangja megszűnik. Ebben a pillanatban a kamera elindul balra. Végigpásztázza a szoba bal oldalát, az ablakon keresztül látjuk a távozó POSTÁSLÁNYT és a NAGYMAMÁT ahogy a kapuhoz kíséri. A kamera tovább halad, kezdési pontjától egy 180 fokos szöget bejárva. A kamera mozgása közben a fényviszonyok megváltoznak, késő délután, sötétedés van. A végeképben a nagymama hálószobáját látjuk, ahogy könnyedebb, hálóing szerű ruhában ül a fotelben és nézi a tévét. A teret többnyire a TV fénye tölti be. A NAGYMAMÁN szemüveg, kezében a távirányító. A nyugodt pillanatot, egy csengő zavarja meg. A NAGYMAMA kissé felriad.

8 KÜLSŐ. NAGYMAMA UDVARA. SZÜRKÜLET

A NAGYMAMA csoszogó léptekkel halad a kapu felé.

NAGYMAMA

Hát ezt nem hiszem el Roli.. Robi.. Norbi vagy mi vagy te.

A kapu másik felében egy magas tinédzser fiú, UNOKA( 16) vár a NAGYMAMÁRA.

NAGYMAMA

Szerencséd, hogy most jár le a filmem.

UNOKA

Bocsi Mama, nem kapom a kulcsot.

NAGYMAMA

Hát, hogy nem kapod? Tudod jól hogy ide van felakasztva.

A NAGYMAMA közben megérkezik a kapuhoz és a kulcs után nyúl.

UNOKA

Tudom de hát nincs itt.

NAGYMAMA

Várj te… mert tényleg nincs itt... Ez a bolond Zsiga a szomszéd utcából állandóan bejárt és rám szóltak, hogy dugjam el.(nevet)

UNOKA

Rádszóltak?

NAGYMAMA kinyitja a kaput és a fiúra mosolyog.

NAGYMAMA

Ó.. tudod jól, hogy van ez nálunk.(nevet)

 Az UNOKA is mosolyog majd megsimogatja a NAGYMAMA vállát.

NAGYMAMA

Jó, hogy jöttél. Rég láttalak.

Az UNOKA belép a kapun majd becsukja azt.

9 BELSŐ. NAGYMAMA KONYHÁJA. SZÜRKÜLET

Az UNOKA leveszi kabátját és igénytelenül az asztal melletti kanapéra teszi majd leül. A NAGYMAMA izgatottan járkál fel alá a konyhába.

NAGYMAMA

És..? Hogy vagy miújság? Mesélj valamit.

Sütöttem ma csörögét tudom, hogy szereted.  Nagyon finom lett.

A NAGYMAMA megfogja a csörögés tálat és az UNOKA melletti asztalra helyezi.

NAGYMAMA

Milyen lekvárt kérsz rá?

Van barack, szilva.. a hecserlire kell még egy kicsit várni.

A NAGYMAMA a lekváros üvegek után keresgél. Az UNOKA telefonja egy értesítés hangot ad ki. Az UNOKA előveszi a telefonját és megnyitja a messengert.

NAGYMAMA

Ó… hol a fenébe van? sosincs meg mikor kellene.

AZ UNOKA válaszol az üzenetre.

NAGYMAMA

Vagy van porcukor is ha csak simán szeretnéd.

Az UNOKA telefonnal a kezébe felfigyel a NAGYMAMÁra mintha eddig meg sem hallotta volna.

UNOKA

Ja.. nem kérek most semmit, tényleg. Köszi szépen.

NAGYMAMA

Dehát csöröge… rád gondoltam amikor sütöttem. Ez a kedvenced...

Az UNOKA telefonja megint jelez.

UNOKA

Már nem az!

NAGYMAMA

Hát akkor most mi a kedvenced?

UNOKA

Nem kell ebből nagy ügyet csinálni..

Az emberek változnak…

A NAGYMAMA kikerekedett szemekkel figyeli az UNOKÁT.

 UNOKA

Te sem vagy már az a nő aki voltál…  én sem vagyok már kisgyerek.

A NAGYMAMA arcán a megbántás jeleit látjuk . Ezzel a tekintettel néz ki magából. Az UNOKA telefonja újra jelez, gépel rajta valamit majd scrollolni kezd.

NAGYMAMA

De megeredt a szád neked is. Pont mint apádék(csóválja a fejét).

Egy kedves szavuk nincs az emberhez…

UNOKA

Nem úgy értettem.

NAGYMAMA

Nem úgy értetted… persze.

Erre jut az ember vénségére.

Hogy emberszámba se veszik.

Te is jössz és csak nyomkodsz..

Nagy melákok lettek azok is, nagy bölcsek. Ha nagyapád élne nem igy mennének a dolgok.

UNOKA

Milyen dolgok mama?! Miről beszélsz?(kikéri magának)

NAGYMAMA

 Te azt hiszed nem látok a dolgok mögé Norbi.

 Ezek alig várják patkoljak már el… A saját fiam…

A NAGYMAMA meghatódik és a szájához nyúl. Az UNOKA leereszti kezéből a telefont.

 UNOKA

Hékás… azért ne húzd fel magad. Túlgondolod.

NAGYMAMA

Te könnyen beszélsz.

 De nem látod min megyek keresztül…

Há’ ezek egész nap a fejemre járnak! Tologatnak ide-oda… mint valami bábut. A saját házamban… a fiaim... Csak egy akadály vagyok nekik.. nem az anyjuk…

Komolyan mondom bemegyek az öregek otthonába.. vagy egyenesen a bolondokhoz. Aztán gyújtsák fel a házat… vagy tudom is én mi kell nekik. Adják el, költözzenek ide de engem hagyjanak ki az egészből.

Nekem ez nem hiányzik.

Az UNOKA tekintetével a sajnálatát közli.

 UNOKA

Megértelek…

De… szerintem itt nem erről van szó és ezt te is tudod.

 Senki se szeretne neked rosszat…

Az igaz, hogy mindenkinek van egy közlési stílusa...főleg ha stresszes.

De ez nem azt jelenti, hogy bárki is a házadra pályázna vagy el akar tenni láb alól.

 Nem is értem, hogy szedsz össze ilyen butaságokat.(nevetve, viccesen, vigasztalóan)

A NAGYMAMA némán néz maga elé, enyhén csóválja a fejét.

Talán igazad van.

 Csak tudod ma is itt volt nagybátyád és aztán kezdte, hogy én mindig akkor…

UNOKA

Héhéhéhéhé…

Szakítja félbe a NAGYMAMÁT.

UNOKA

Szerintem ezt megbeszéltük. Nyugodj meg… Te mondogattad mindig, hogy a kisördögöt el kell tudni hessegetni…

A NAGYMAMA az UNOKÁRA mosolyog. Majd arca derüre kap.

NAGYMAMA

Jut eszembe! Van valamim számodra.

A NAGYMAMA a konyhából bemegy a nappaliba. Az UNOKA az előtte lévő tálból elvesz egy csörögét és beleharap.

UNOKA

Mmm.. igazad volt.. ez még mindig nagyon finom!

Közben értesítés hangját halljuk.

NAGYMAMA(off)

Na látod. Tud a te nagyanyád.

A fiú a telefonjára néz

Majd az asztalra teszi a telefon.

 A NAGYMAMA a pénztárcájával tér vissza amit már kezd kinyitni.

NAGYMAMA

Ma jött a postás… és ezt szeretném ha elfogadnád.

UNOKA

Pfu.. mama..

Az UNOKA a tarkóját kezdi el súrolni. Közben a földet nézi.

UNOKA

… neked nagyobb szükséged van rá.

NAGYMAMA

Csitt! Tedd el bátran!

A NAGYMAMA kiveszi a pénztárcájából az 50 lejest és a fiú felé nyújtja.

Az UNOKA ártatlan tekintettel néz a NAGYMAMÁRA.

UNOKA

Na jó...

 Közelkép arról ahogy a NAGYMAMA kezéből az UNOKA elveszi a pénzt.

UNOKA

Köszi szépen.

NAGYMAMA

De aztán ne költsd nekem hülyeségekre.

10 KÜLSŐ. NAGYMAMA UTCÁJA. SZÜRKÜLET.

Az UNOKA elégedett mosollyal távolodik el a nagymama házától.

11 KÜLSŐ. UTCA. SZÜRKÜLET

Az UNOKA telefonnal a kezében sétál a kihalt utcán. A környék kissé lepukkant. A háttérben kertes házak és tömbházak keverednek.

12 KÜLSŐ. A “KÖRNÉL”. ESTE.

Az UNOKA a KÖR nevű hely felé közeledik. Az kör egy a fiúk által elnevezett találka helyet jelent ami egy elhagyatott parkban található régi amfiteátrum. Ákos ül, Geri vele szembe áll és storyzgatnak. erre érkezik meg UNOKA.

GERI

Szevasz Bajnok.

UNOKA

Szeva.

GERI pacsizik az UNOKÁVAL.

UNOKA

Csá.

ÁKOS ököl pacsizik UNOKÁVAL .

ÁKOS

Minden fasza? Voltál a mammernél?

UNOKA

Jaja. Payday.

A fiúk nevetnek . Az UNOKA kezével lazaságra utaló gesztikulálásokat tesz 🤙🤙.

ÁKOS

Fasza te.

GERI

Áá.. Kurva jó lesz.

Beszéltem már Gáspival. Azt mondta megpróbál segíteni.

UNOKA

Ennyi…

 csak jó lenne minél hamarabb. Anyámék így is ki vannak rám bukva. Nem akarok éjjelezni.

GERI

Szard le bazmeg.

az élet nem kívánságműsor.

Ha azt mondta segít az ember akkor segít.

Türelem…

UNOKA

Ja mint a múltkor…

GERI

Na kussolj csak be.( nevet)

Az egyszeri eset volt.

ÁKOS

Jaja ne mind stresszelj annyit. Chill.

Az UNOKA elővesz egy szál cigit és rágyújt.

UNOKA

Jó na csak unom a folyamatos basztatást.

GERI

Mingyárt megsajnállak.

GERI telefonja csörögni kezd.

UNOKA

Akkora egy fasz tudsz lenni néha… komolyan mondom.

GERI előveszi a telefonját és ránéz.

GERI

Gáspi az!

GERIN az izgatottság jelei látszanak. A fiúkra néz majd fúj egy nagyot.

GERI

Na csá tes.. mi a helyzet?

Ja há’ velem se sok… itt né a srácokkal.

GERI telefonnal a fülénél. ÁKOS, UNOKÁRA néz.

ÁKOS

Geciznek anyádék?

GERI elveszi a fülétől a telefont és fenyegető tekintettel néz ÁKOSRA. Közben az ujját a szájához teszi jelezve, hogy hallgassanak el. Fejét csóválja majd pár lépéssel eltávolodik UNOKÁTÓL és ÁKOSTÓL.

GERI

Mi itt vagyunk az “Körnél”… tudod… ahol Krisz lakott régebb.

Jössz erre? Vagy mi menjünk valahova? Hogy legyen?

GERI már halló távolságon kívül van.

UNOKA

Ja te.. Állandóan basztatnak.

ÁKOS

De mivel?

UNOKA

Hát, hogy nem ebből áll az élet, hogy minden este kint vagyok a haverokkal… hogy a barátok jönnek mennek… magamra kéne fókuszáljak… mit szeretnék elérni az életbe… na… ezek az örökös faszságok.

Az UNOKA tekintete mélabús. ( elgondolkodik azon, hogy a szüleinek talán igaza van)

ÁKOS

Na hagyjad…

 Téged legalább van ki basztasson.

 Otthon engem le se szarnak.

Közben GERI közeledni kezd a távolból.

UNOKA

A faterod még mindig olyan durván tolja?

GERI

Na.. há’ most mit mondjak. Köszi szépen azért. Akkor majd várom, hogy írj. (komolyan)

GERI leteszi a telefont és már csak egy két lépés választja el őt a fiúktól.

ÁKOS

Durvábban…

GERI

Hogy húzzam bele a faszomat!

Szakítja meg GERI a fiúk beszélgetését aki szapora léptekkel tér vissza a fiúkhoz.

ÁKOS

Mi van?! Mit mondott?

GERI

Mit… , hogy ma nem tud segíteni! Talán holnap.. vagy pár nap múlva…

ÁKOS és UNOKA tekintete a csalódást tükrözik.

ÁKOS

Pff…

UNOKA

Tudtam, hogy ez lesz…

UNOKA csóválja a fejét.

GERI

Mit tudtál ember?!

 Hagyjál már!

Akkora szád lett hirtelen! Menj akkor intézz te valamit ha ilyen okos vagy!

Mert szívni azt szeretsz!

Ha készen a szádba rakják.

Szívd inkább a faszomat!

ÁKOS

Akkor most mi legyen?

GERI

Semmi! mi legyen…?!

ÁKOS a tarkóját súrolja, UNOKA a földet nézi. GERI rágyújt egy cigire.

GERI

Azt mondta még megkérdez valakit… de nem ígér semmit…

Hiány van az egész városba.

UNOKA felkapja a fejét és GERIRE néz.

ÁKOS

Na.. hátha..

GERI

Á… ne éld bele magad! Sok esélyt nem látok rá.

Amúgy is valami nagyobb fasz. Ő se ismeri olyan jól.

Valami Csöpinek hívják. Hallottatok már róla?

ÁKOS

Ááá… Ebből nem lesz semmi már látom előre.

ÁKOS nekidől a korlátnak és előveszi a telefonját. GERI a cigijét szívja. UNOKA mélabús tekintettel nézi a földet.

UNOKA

Akkor most mit csinálunk?

GERI

 Várunk.

ÁKOS

Vár a faszom.. egész este csak várunk… én leléptem cigit venni…

GeRI

Ne kezd már te is..

ÁKOS

Nem kezdem… De hát én nem ezért jöttem ki..

Gyertek… aztán majd hátha ír.

ÁKOS feláll és elindul a kijárat felé. Geri követi majd UNOKA is feláll és elindulnak együtt a kijárat felé.

KÜLSŐ. PIAC. ESTE.

GERI, ÁKOS és UNOKA sétálnak végig a piactéren.

GERI

“Személyit kérhetek?” Kapja be bazdmeg.. jó, hogy ezektől a kis purecektől nem kérnek el soha semmit. Csak minet szopatnak.

ÁKOS

Na hagyjad, ha Norbit küldtük volna ezzel a bébi pofájával nem kaptunk volna semmit.

UNOKA

Kapd be..

Nevetnek.

ÁKOS

Tényleg, nektek még nem is meséltem. (viccesen)

UNOKA

Mivan?

ÁKOS

Tudjátok volt az a csaj, Emese akiről még meséltem.

 Alattam járt egy évvel.

UNOKA

Akit megnyomtál az összerázón?

GERI

Ja igen az a kövér.

ÁKOS

Jaja a kis dagi. Na az rá egy évre elköltözött Angliába vagy hova a tökömbe… az anyjával. Kimentek epret szedni vagy mit. Na és ma írta az egyik haverom, hogy felcsinálta valami arab csávó. (nevet)

GERI telefonja értesítést kap.

ÁKOS

Sírok geci! Kurva nagy.

GERI előveszi a telefonját.

UNOKA

Az komoly! ( nevet)

Még jó, hogy nem te csináltad fel!

ÁKOS

Na még csak az kéne. (nevet)

GERI

írt Gáspi!

UNOKA és ÁKOS megkomolyodnak és GERIRE néznek. GERI pár másodpercig szótlanul az üzenetet olvassa.

UNOKA

Mit Mond?!

GERI lenézően UNOKÁRA pillant.

GERI

Azt mondja, hogy ejsze tud segíteni ez a Csöpi.

ÁKOS

Azaz te!

GERI

De csak úgy ha többet veszünk.

Másképp nem éri meg neki.

A fiúk összenéznek.

ÁKOS

Pf…

ÁKOS súrolni kezdi tarkóját.

UNOKA

Mit jelent az, hogy többet?

Nekem egyre még van pénzem. Én azzal beszállok.

ÁKOS

Nálam nincs túl sok zsé…

GERI

Nálam sincs.

 Gondoltam erre a körre meghivatom magam ha már úgy is én intézem.

 A múltkor is én tettem ki a nagy részét.

UNOKA

Egyre nem jönne ki?

ÁKOS

Á.. Szerintem annyi már nincs. Ha tudtam volna tutira, hogy lesz akkor nem veszek most cigit.

UNOKA

Pff.. Valakit nem ismersz akinek kellene?

GERI

Túl komplikált lenne. Biztos kellene vegyünk vagy egy öcsit.

UNOKA

Az gecisok…

A fiúk elnémulnak egy pillanatra.

GERI

Akkor mi legyen? Mit írjak?

UNOKA

Nem tudom…

ÁKOS

Végül is tudna adni.

UNOKA

Ja egy ötös pakkot.

ÁKOS

De ő azt nem kell tudja, hogy nekünk csak egyre van pénzünk.

GERI

És akkor mit akarsz, hogy majd ott kidumáljuk vagy mi?

ÁKOS

Pontosan!

GERI

Áá.. nem tudom te. Elég komolynak tűnik a tag.

UNOKA

Én nem akarom megütni a bokám… nem hiányzik.

ÁKOS

Jó bazdmeg akkor szívjuk a friss levegőt!

UNOKA

Nem erről van szó!

A fiúk egymásra néznek.

GERI

Nem tudom te.. Próbáljuk meg?

ÁKOS

Ja bazmeg… ha már ott lesz ő se akar üres kézzel hazamenni.

UNOKA

Ez igaz…

GERI

Na jó! akkor megírom hogy kell… aztán lássuk mit mond hol találkozzunk.

13 KÜLSŐ. HíĐALATT. ESTE

UNOKA, GERI és ÁKOS egy vasúti híd alatt állnak. Felettük pont akkor halad el egy vonat. ÁKOS cigizik, UNOKA és GERI az elhaladó vonatot nézik. UNOKA összehúzott nyakkal figyeli a jármű haladtát. A fűlsüketítő zaj kezd elcsendesedi majd kutyaugatás váltja fel azt.

UNOKA

Mi ez hely bazmeg…

Mint a filmekbe. A híd alatt várjuk a dílert.

ÁKOS

Nem aprózza el a csávó az biztos.

GERI

Nem kell annyit rinyálni!

UNOKA

Nem rinyálok… de jöhetne már lassan. Várunk már egy ideje.

UNOKA a karórájára pillant.

GERI

Ne gyere ezzel a várakozós faszsággal már megint!

Gondolj a lényegre!

UNOKA elővesz a zsebéből egy cigit és rágyújt.

UNOKA

Annyi cigit elszívok, hogy a végén nem lesz miből sodorni.

ÁKOS

Van nekem. Ne aggódj.

ÁKOS szív egy párat a cigijéből, a csikket elfricskázza és előveszi a telefonját majd a falnak dől. GERI az arcát súrolja, majd a nyakát próbálja ropogtatni.

UNOKA

Elmentem hugyni.

Az UNOKA cigivel a szájába elindul pisilő helyet keresni. Ekkor lesz figyelmes egy hangra a távolból. Tekintetével a hang forrását keresi amikor meglát egy közeledő alak sziluettjét. Gyorsan visszamegy a pár lépésre lévő barátaihoz.

UNOKA

Láttam valakit arra.

Kezével a közelgő alak irányába mutat.

UNOKA

Ez a csávó?

GERI

Nem tudom.

ÁKOS is felfigyel majd zsebébe teszi a telefont.

GERI

A pénz nálad van?

UNOKA

Ja. itt a zsebembe.

GERI

Jó. Csak akkor add oda ha nálunk a cucc.

 Fasza lesz minden meglátod.

Megbeszélem a taggal.

A fiúk hunyorító tekintettel figyelik a közeledő alakot. GERI pár lépéssel közelebb megy. A férfi egyre csak közeledik de az arcát nem lehet tisztán látni. Csuklyát visel.

ÁKOS

Te… ez ő lenne?

GERI

Csöpi… te vagy az?

A FÉRFI pár lépésre van már csak a fiúktól. GERI lassan hátrálni kezd.

CSÖVES

Milyen Csöpi? Feri vagyok bazmeg.

A CSÖVES(35-40) lép a fiúk elé. Ruhája koszos és szakadt, szakálla és haja bozótos.

CSÖVES

Nem sűrűn látok erre embereket.

 Rosszban sántikáltok, mi?(furcsán nevet)

GERI

Semmi közöd! Kotródj innen!(határozottan, mégis félve)

UNOKA és ÁKOS egymásra néznek.

CSÖVES

Ez igen… Ti aztán kemény csávók vagytok. (furcsán nevet)

Adjatok valami aprót. Biztos tele vagytok mint a déli busz.

A fiúk összenéznek, nem tudják, hogy kezeljék a szituációt.

UNOKA

Nálam nincs semmi…

ÁKOS

 Ja…nálam sincs…

CSÖVES

Valami biztos akad.

GERI megvető arccal nézi a fiúkat majd a CSÖVES felé fordul.

GERI

Menj inkább dolgozz valamit mint a többi ember! Azt hiszed mi csak úgy szarjuk a pénzt?

CSÖVES

Túl sok volt az anyatej?

Túl sokat szoptad anyád csöcset…

De nagy tököt eresztettél drogos kis faszszopó...

 (furcsán nevet)

Mit tudsz te az életről.

 Elkényeztetett kis gecik!

Körülöttetek forog a világ bazdmeg?!

A CSÖVES tekintete agresszívvá válik majd előkap egy kést a kabátja zsebéből és a fiúk felé szegeszi. A fiúk meredten néznek.

CSÖVES

Na?! Így is akkora a szátok? Vágjunk még nagyobbra?

ÁKOS

Erre semmi szükség.

CSÖVES

Kussolsz bazdmeg! Ürítsetek a zsebetek!

GERI

Nyugi haver nem akarunk bajt! Nem úgy értettem!

UNOKA lefagyott tekintettel figyeli az eseményeket.

CSÖVES

Egy nagy lófaszt nem!

A CSÖVES megragadja GERI kezét és magához rántja. Jobb kezével hátulról átkarolja és lefogja a kezeit. Bal kezével a kést a nyakához tartja.

CSÖVES

Azt mondtam kussolsz.

GERI arca rémült. UNOKA és ÁKOS meredten nézik az eseményeket és néznek össze.

CSÖVES

Nem voltam világos bazdmeg?!

GERI

Nálam tényleg nincs semmit…

UNOKA meglepődött tekintettel néz ÁKOSRA majd GERIRE.

UNOKA

Nálam sincs… (remegő hangon)

GERI

Hülye vagy bazdmeg?! Add oda neki!

A CSÖVES az UNOKÁRA néz. UNOKA, ÁKOSRA néz aki a fejével bólint egyet. UNOKA szaporán lélegzik majd kezével a far zsebéhez nyúl. Előveszi az 50 lejest és félve a CSÖVESnek nyújtaj. A CSÖVES kezében a késsel a pénz után nyúl majd elveszi azt. Közelkép a pénz átadásának folyamatáról. A CSÖVES a pénz megszerzése után fellöki GERIT aki leesik a földre.

CSÖVES

Értitek ti a szép szót, látjátok? ( furcsán nevet)

A CSÖVES elindul a fiúkkal ellentétes irányba. A háttérbe a fiúk látszanak akik felsegítik GERIT.

ÁKOS(off)

Totál zakkant az öreg…

Ekkor érkezik meg a híd alá egy autó. A CSÖVES visszanéz egy pillanatra majd lépései felgyorsulnak.

GERI(off)

Bazdmeg ez Csöpi!

UNOKA(off)

Most mi a fasz csinálunk?

A CSÖVES tovább halad.

14 KÜLSŐ. SZEMETES. ESTE.

A CSÖVES a kihalt utcán sétál amikor megpillant egy kukás konténert. Odamegy a kukához, belenéz majd turkálni kezd benne. Rövid időn belül kiemel a kukából egy papírzacskót amibe belenéz majd visszadobja a kukába. Ezt követően egy mocskos ruhadarabot emel ki de ahogy kiveszi vissza is dobja. Kotorászik még egy kicsit a szemetesbe majd csalódott arccal legyint egyet és továbbmegy.

15 KÜLSŐ. UTCA. ESTE

A CSÖVES komor tekintettel baktat az üres utcán. Kezével megtörli az orrát . Pár lépés után meglát egy útszéli kis szemetest. Amikor a szemetes mellé ér, a távolból egyre közeledő motor hangot és zenét kezdünk el hallani. A CSÖVES már nyúlna a kukába amikor a távolban lévő kanyarból egy nagy sebességgel érkező kabrió sportautó tűnik fel. A sportautóból áramlik kifelé a hangos zene. A kocsi anyósülésén egy jól szituált lány lógatja ki a cigarettátját miközben egy szívószálas pohárból italt fogyaszt. A CSÖVES tekintetével követi az autót aki viszonylag gyorsan hajt el mellette. Arca szomorú, szemei fájdalmat tükröznek.

16 KÜLSŐ. ÁLLOMÁS PARKOLÓ. ESTE

A CSÖVES lassú léptekkel halad az állomás parkolójába. A háttérben egy éjjel-nappali büfé fényei láthatóak.

17 KÜLSŐ. ÁLLOMÁS BÜFÉ. ESTE

A CSÖVES megérkezik a büféhez ami előtt két, a szendvicsek elfogyasztására szolgáló asztal található. Az asztalokon cigi csikkekkel teli hamuzók, üres, összegyűrt papír csomagolások, műanyag kávés poharak és üres palackok találhatóak. A CSÖVES ujjával a hamuzóba kotorászik, megemeli a kávés poharat, megrázza majd a csomagolásokat emelgeti. Nem talál semmi számára használhatót ezért megfogja a szemetet és a büfé melletti szemetesbe helyezi. Ez után megy a büfé ablakához és könyököl fel a kiszolgáló ablaka előtti pultra. Arcán a fáradtság jelei láthatóak. A büfén belül, a kiszolgáló ablaktól távolabb a KISZOLGÁLÓ(45) nő ül egy széken és telefonozik. A CSÖVES pár másodperc várakozás után kopogtat az ablakon. A KISZOLGÁLÓ nő erre felfigyel, feláll majd komótos léptekkel az ablakhoz megy és kinyitja azt.

KISZOLGÁLÓ

Mondjad Feri mi bajod?!

A KISZOLGÁLÓ lekezelő hangnemben szól a CSÖVESHEZ miközben a szemeit forgatja.

CSÖVES

Csak annyit szeretnék kérdezni, hogy…

sikerült e beszélni Endrével? Tudod.. a takarí…

KISZOLGÁLÓ

Te tényleg ennyire húgy agyú vagy Feri?

Megmondtam már ezer egyszer!

Mit gondolsz, csak azért mert néhanapján, amikor kedved szottyan ide jössz és letakarítod az asztalokat azért bárki is fizetni fog neked?

CSÖVES

Nem pénz kell… mondtam. Csak napi egy szendvics…

CSÖVES lehajtja fejét, hangsúlya megalázkodó.

KISZOLGÁLÓ

Napi egy szendvics! Na persze… mit gondolsz mi a szendvicset miből vesszük?

Jóindulatból?!

CSÖVES tekintete mélabús.

KISZOLGÁLÓ

Nem tudok segíteni Feri… Sajnálom.

Menj kérdezz körbe az állomáson… vagy a piacon…

CSÖVES

Próbáltam már… de mindenhonnan elzavartak.

KISZOLGÁLÓ

Hát ne csodálkozz.

Nem akarok rosszindulatú lenni… de

ki bízna rád bármilyen munkát is? Nézz magadra. Mi lett belőled?

Menj mosakodj meg.. szedd rendbe magad. A fiad lassan meg se ismerne.

De én nem vagyok se az anyád se a te lelki társad úgy, hogy ha csak ezért jöttél akkor mehetsz is tovább. Van nekem egyéb dolgom is mint téged pátyolgatni.

A KISZOLGÁLÓ lendületből becsukja az ablakot és hátat fordítva elindul az ülőhelyére.

CSÖVES

Várj! Vásárolni akarok!

KISZOLGÁLÓ

Vásárolni… Ismerem én a te vásárlásaidat.

CSÖVES

Van nálam pénz.

KISZOLGÁLÓ

Jaj Feri… Megint ide adsz nekem két marék aprót aztán reggelig számolhatom.

A KISZOLGÁLÓ közben visszafordul és kinyitja az ablakot.

KISZOLGÁLÓ

Mondjad mi kell?

CSÖVES

Egy pakk cigi, egy szendvics és…

CSÖVES óvatosan körbenéz majd közel hajol az ablakhoz majd suttogva mondja:

CSÖVES

… két feles körte… ha lehetséges.

KISZOLGÁLÓ gyanakvóan néz CSÖVESRE.

KISZOLGÁLÓ

És erre mind van pénzed?

CSÖVES meredten néz a KISZOLGÁLÓRA.

KISZOLGÁLÓ

Mutasd csak. Addig nem adok semmit!

A CSÖVES kimért mozdulatokkal ismét szétnéz majd előveszi a zsebéből az 50 lejest, markába szorítja és a KISZOLGÁLÓNAK nyújtja. A KISZOLGÁLÓ átveszi az összegyűrt pénzt és a kezében szétnyílik. A kiszolgáló meglepődik majd gyanakvó tekintettel a CSÖVESRE néz.

KISZOLGÁLÓ

Ej de nagy lábon élsz, hallod-e!

Én ennyiért egy fél napot dolgozom.

S még van képed idejönni kéregetni?

Honnan szerezted? Szinte vadonatúj!

CSÖVES

Bankot raboltam! (furán nevet)

Mi közöd hozzá? nem vagy se az anyám se senkim, úgyhogy add ide amit kértem és tovább is álltam.

Van nekem egyéb dolgom is. (mosolyog)

A KISZOLGÁLÓ enyhén csóválja a fejét majd a pénzt az asztalra helyezi. Ezt követően lehajol és a pult alól elővesz két féldecis “körte pálinkát”. Fejét enyhén kidugja a nyíláson, kimért de gyors mozdulatokkal szétnéz majd leteszi a két üveget a pultra. A KISZOLGÁLÓ a mozdulatot épp, hogy befejezte a CSÖVES már nyúl is az italok után és zsebre teszi. A KISZOLGÁLÓ megfordul és kivesz a hűtőből egy előre csomagolt szendvicset.

KISZOLGÁLÓ

Nagyon magabiztos lettél Feri…

Csak vigyázz nehogy rád járjon a rúd!

CSÖVES

Hadd csak járjon… mi veszteni valóm?(viccesen röhög)

Legalább tudom értékelni az élet apró örömeit.

CSÖVES a zsebeit ütögeti amiben az italok vannak. A KISZOLGÁLÓ a szendvicset a pultra teszi majd gyorsan elvesz egy pakk cigarettát és mellé rakja. A CSÖVES a cigit zsebre teszi a szendvicset pedig a kezében szorongatja. A KISZOLGÁLÓ egy nagy számológépen ütögeti be a termékek árait. A KISZOLGÁLÓ kinyitja a kasszát ki vesz belőle 12 lejt. A CSÖVES közel hajol az ablakhoz és figyeli mennyi pénzt fog visszakapni. A KISZOLGÁLÓ kinyújtja a pénzt. A CSÖVES a pénz után nyúl. Ebben a pillanatba érkezik a büfé elé RENDŐR 1(45) és RENDŐR 2(50). CSÖVES elveszi a pénzt és zsebre rakja. Arcáról a mosoly eltűnik, kissé ideges lesz.

RENDŐR 1

Na figyeld meg kibe botlik az ember!

A CSÖVES lehajtja a fejét.

RENDŐR 1

Megint nem hagyod békén ezt a szerencsétlen asszonyt?

CSÖVES

Nem csináltam semmit… Becsszó.

RENDŐR 1

Feri bazdmeg… Kóstolgatsz?

Egy olyan éjszakám nem lehet hogy beléd ne fussak?

 Megmondtam szépen… még egyszer ne kerülj a szemem elé.

CSÖVES

Jó-jó, megértettem (meghunyászkodóan)

RENDŐR 1

Takarodj innen!

Hagyd, hogy mindenki végezze tisztességgel a munkáját. ha már te nagyívben elkerülöd azt! Mocskos naplopó.

CSÖVES lehajtott fejjel hagyja el a büfét. RENDŐR 1 a kezével hesseget.

RENDŐR 2

Á… nem ért ez a szép szóból… (legyint egyet)

RENDŐR 2 csúnyán köhög.

RENDŐR 1

Nem nem! Szerencséje, hogy jó kedvemben kapott el.

KISZOLGÁLÓ

De nagy hősök vagytok…

RENDŐR 1 a párkányra könyököl. RENDŐR 2 rágyújt egy cigire.

RENDŐR 1

Ez csak természetes Klárikám.

Megint mit akart ez a kuka turkász?

A RENDŐR 1 hangneme viccelkedő, flörtölgető.

KISZOLGÁLÓ

Nem akart ez semmit…

Beváltottam neki valami aprót… jó gyerek ez

csak elitta az agyát.

RENDŐR 1

Te olyan kedves vagy mindenkivel Klári.

KISZOLGÁLÓ

Jaj ne kezd már megint… olyan vagy mint egy óvodás!

RENDŐR 1

Tehetek én erről…? Hogy a szívem meglágyul ha meglát egy ilyen szép nőt mint te, Klára?

KISZOLGÁLÓ forgatja a szemeit. RENDŐR 1 mosolyog, RENDŐR 2 a háttérbe cigizik és nézelődik.

KISZOLGÁLÓ

Mondjad inkább mit kértek?

A szokásosat?

RENDŐR 1 hátranéz, RENDŐR 2 bólint egyet majd csúnyán köhög.

RENDŐR 1

Igen kérlek.

Csak ne melegítsd túl. Nem szeretem ha bepállik a zsemle a fóliába és olyan nedves lesz… tudod.

KISZOLGÁLÓ megfordul, kivesz a hűtőből két szendvicset és a mikrohullámú sütőbe teszi. Közben:

RENDŐR 1

Mondjuk… vannak olyan dolgok amiket nedvesen szeretek.

RENDŐR 1 egy pillanatra RENDŐR 2 re néz. Mosolyognak.

 RENDŐR 1

Te hogy állsz ezzel? Nedvesedik még ott lent?

KISZOLGÁLÓ

Ti halljátok magatokat? komolyan mondom….

Idáig süllyedtek? Egy magamfajta szerencsétlennel akartok ki kezdeni?

Mibe reménykedtek… hogy belemegyek a disznóságaitokba és azt mondom igeeen!! igen! nedvesedek és csak arra vágyom hogy hatolj belém .

Kiéhezett állatok!

Türelmes az ember… elnézi egyszer… kétszer…

De ha minden éjjel a ti mocskos szátokat kell eltürjem az már egy kicsit sok.

Menjetek el kurvázni ha a feleségetek nem képes kielégíteni… egy adott kor után már úgy se szégyen!

A mikrohullámú sütő pont a mondat végén csippan egyet. a KISZOLGÁLÓ indulatból megfordul a mikró elé lép és kiveszi a szendvicseket. RENDŐR 1 és RENDŐR 2 meglepődött arccal figyeli a történteket. A KISZOLGÁLÓ indulatból leteszi a pultra a szendvicseket.

KISZOLGÁLÓ

12 lesz. Másvalamit adhatok? (gúnyosan)

RENDŐR 1

De Klári…

Nem gondoltam, hogy ez neked…

KISZOLGÁLÓ

Más valamit adhatok?

Ha nem akkor 12 lej!

RENDŐR 1 meredten néz hátra a kollégájára majd óvatos mozdulatokkal kiveszi a zsebéből a pénztárcáját majd nyitja ki. Belenéz, kicsit kotorászik majd kivesz belőle egy 100 lejest. Átnyújtja a KISZOLGÁLÓnak.

KISZOLGÁLÓ

Nagyobb nem került!?

A KISZOLGÁLÓ elveszi a 100 lejest és behelyezi a kasszába. Kivesz 3 lejt, majd 5 öt, két 10 est.

KISZOLGÁLÓ

15…20…50… (mondogatja halkan)

KISZOLGÁLÓ a CSÖVES által adott 50 lejesre néz. Tekintetével rövid ideig elmélázik rajta majd megfogja és a többi pénz közé teszi.

KISZOLGÁLÓ

És 100…!

A KISZOLGÁLÓ átnyújtja a RENDŐR 1 nek a pénzt aki megragadja azt. Közelkép az átadásról.

KISZOLGÁLÓ

További szép estét!

Ezzel becsukja a büfé ablakát és hátramegy ülőhelyére. RENDŐR 1 kezében a szendvicsekkel RENDŐR 2 höz fordul.

RENDŐR 1

Hu baszki.. Nem gondoltam volna, hogy ezt ennyire zokon veszi!

Azt hittem minden nő szereti ha bókolnak neki.

RENDŐR 2

Szard le… Biztos csak menstruál.

RENDŐR 2 csúnyán köhög majd elnyomja a cigarettáját az asztalon található hamuzóba és elindulnak. A háttérbe a távolodó büfét látjuk.

RENDŐR 1

Gondolod hogy még menstruál?

RENDŐR 2

Nem tudom… de az én feleségem állandóan hisztizik ha megjön neki.

 RENDŐR 1

Jaj ne is mond…

Mit csinálunk? szétnézünk a városba és megesszük ezeket a kocsiba?

RENDŐR 1 átnyújtja az egyik szendvicset RENDŐR 2 nek.

RENDŐR 2

Legyen így.

18 KÜLSŐ. LEPUKKANT UTCA. ESTE.

A sötét, kihalt tömbháznegyed graffitis falait csak az autó lámpája világítja meg. A házak ablakaiból száradó ruhák lógnak kifelé. A tömbházaknak rozoga biciklik vannak neki támasztva, a szemetesekből folyik ki a szemét. Mindezt az autó povjából látjuk.

19 BELSŐ. RENDŐRAUTÓ. ESTE

 A volánnál RENDŐR 1 ül, RENDŐR 2 az anyósülésen.

RENDŐR 2

Kezd ki lenni a tököm ezzel a műszakkal.

RENDŐR 2 csúnyán köhög. Majd beleharap a szendvicsbe.

DeRENDŐR 1

Én szeretem ha ilyen csendesek az utcák... valahogy megnyugtat.

RENDŐR 2

Téged ez megnyugtat?

Velőből bűzlik ez az egész környék.

RENDŐR 1

És nappal szerinted jobb?!

Nappal mindenki rohan, mindenki stresszes. Jó ez így hagyjad.

Meg ugye az éjjeli bónusz sem rossz. (nevet)

RENDŐR 2

Na ez az egy amiért még mindig csinálom!

RENDŐR 1

Ugyan! Mi mást csinálnál ha nem ezt? 20 év után nem olyan könnyű váltani.

RENDŐR 2

Ja nem is akarnék váltani. Csak nem járőrként akarok nyugdíjba menni.

Neked van egy pár év előnyöd...

RENDŐR 1

Jaj elnézést kapitány. Nem tudtam, hogy ilyen kiforrott terveid vannak. (röhög)

RENDŐR 2 csúnyán köhög.

RENDŐR 2

Röhögsz… De valamerre tényleg már kellene mozdulni…összeszedek még egy kis pénzt aztán ha a gyerekek is kirepülnek kiköltözök falura az asszonnyal és itt hagyom ezt a lepratelepet.

RENDŐR 1

Mondjuk nem mondasz hülyeséget…

RENDŐR 1 eltűnődik a hallottakon. RENDŐR 2 a szendvicsébe harap majd az adó-vevő rádió kapcsolóját tekergeti.

RENDŐR 2

Nem lesz ma már semmi.

RENDŐR 1 a karórájára pillant.

RENDŐR 1

Menjek a tóközhöz?

RENDŐR 2

Ja… cigizni akarok. Aztán valahogy lejár ez az éjszaka is.

RENDŐR 2 kinéz az autó ablakán. RENDŐR 1 sebességet vált és felgyorsulnak.

20 KÜLSŐ. TÓKÖZ. ESTE

A rendőrautó egy sötét, a házaktól és a várostól félreeső helyre hajt be és parkol le. A háttérbe a város fényei láthatóak. Az autó motorja leáll majd RENDŐR 1 és RENDŐR 2 kiszállnak. Nekitámaszkodnak a motorháztetőnek RENDŐR 2 köhög, majd rágyújt egy cigire.

RENDŐR 1

Elég csúnyán köhögsz…

RENDŐR 2

Szard le… volt már rosszabb is.

RENDŐR 1

Voltál vele orvosnál?

RENDŐR 2

Dehogy voltam. Nincs nekem erre időm.. s kedvem.

Amúgy is utálom a kórházakat.

RENDŐR 1

Hát ez nem kedv kérdése barátom.

RENDŐR 2

Ó.. mit menjek járjam a bolondomat…

Úgy se csinálnak semmit… innen küldenek oda… onnan ide…

A végén úgy se derül ki semmi és a sok pénzt mindenki beszette.

Kivan ez találva… de tudod te ezt pontosan.

RENDŐR 1 ábrándozó tekintettel nézi a város fényeit. RENDŐR 2 beleszív a cigijébe és kifúja a füstöt majd RENDŐR 1 re néz.

RENDŐR 2

Még mindig bajok vannak?

RENDŐR 1

Á… az ilyesmi nem oldódik meg olyan hamar..

Ha egyáltalán megoldódik…

Komolyan már nem is tudom milyen volt ezelőtt…

RENDŐR 2

De akkor miért erőltetitek?

RENDŐR 1

Nem olyan egyszerű ez Dezső…

Bárcsak az lenne…

Azt érzem… belekerültünk egy tortúrába. Egy ilyen öngerjesztő folyamatba…

De hiába fogom Zsuzsára.. ő se tehet róla...

RENDŐR 2

Akkor mi a gond?

Rendőr 1

Ebből nem lehet csak úgy kijönni ha már elinditottad a folyamatot.. Azt hiszem én már belenyugodtam.. hogy valószínűleg úgy se lesz soha gyerekünk.. de egy nőnél ez másképp működik… főleg, hogy kiderült, hogy nála van a baj.. Annyi kivizsgálás.. annyi kezelés.. Nem hiszem el, hogy nem segít semmi..

Sőt.. inkább csak rontott a helyzeten.. mióta járunk erre a faszom terápiára is… azt érzem, hogy egyre csak távolodunk egymástól.. Ez az egész nyavaja bennem megölte ennek az egésznek a lényegét, az intimitását… már nem úgy vonzódom hozzá és ezt durva így kimondani..

Annyi hűhó a semmiért..

És tudod… Ezen a szinten már nem azon vagy, hogy-hogy lehet egyről a kettőre jutni hanem azon hogy nullára valahogy gyere ki. Ezzel van a bajom.

És ez a nyomás.. ez a folyamatos teher amit így érzek, hogy rám nehezedik... már-már fojtogat… Na ez ellen jók ezek a nyugodt kis éjelek amikor nincs nagyon más dolgod mint a kietlen utcákat kémlelni és más emberek otthagyott fosában azon gondolkodni… hogy talán van akinek még ennél is rosszabb…

Rendőr 2

Valahogy csak lesz.. ne hagyd el magad.

Rendőr 1

Á.. nem tudom.. kezdek kicsit belefáradni…

Rendőr 2

Né.. szív el egy cigit.. ez segít ilyenkor..

Rendőr 1

Nem is tudom mikor szívtam utoljára. Ez ilyen jó erős munkás szivar vagy milyen?

 ( nevet)

Rendőr 2

Arról letettem. Ez valami gyenge fos.. hátha ez később fog megölni. (nevet)

Rendőr 1

Le kéne tedd teljesen. Akkor nem fog.

Rendőr 2

Ne gyere te is mint a feleségem. Én ezt már szívni fogom halálomig.

Rendőr 1

Ja amúgy a múltkorit még el se intéztük..

(Rendőr 1 előveszi a pénztárcáját és előveszi az 50 lejest, nyújtja a rendőr 2 felé)

Rendőr 2

Na hadd el.. a ma estét is te fizetted..

Rendőr 1

Hát jó de az nem ennyi volt. Tedd el.

Rendőr 2

Majd segítesz te is ha úgy adódik.

Rendőr 1

Biztos?

Rendőr 2

Igen igen..

Rendőr 1 berakja a zsebébe az 50 lejest és szív egyet a cigiből.

Rendőr 1

Te ez tényleg elég lightos..

Rendőr 2

 Mondom én.. Ez ilyen hegyi levegő..

21. BELSŐ RENDŐR HÁZA. HAJNAL

A RENDŐR fáradtságra utaló lassúsággal beérkezik a házba. Kabátját felakasztja a fogasra majd zsebeiből kirámolja a kulcsát, pénztárcáját, különböző kasszabonokat és az 50 lejest a rendetlen konyhaasztalra. Kimért lépésekkel halad a hálószoba felé miközben kigombolja az ingét. A hálószobához érve leül az ágy szélére ahol a FELESÉGE alszik. Leveszi zokniját… a nadrágját.. majd az ingjét amit a földre dob a többi ruhával együtt. Ezzel a mozdulattal befekszik a FELESÉGE mellé ellentétes irányba.

22. BELSŐ RENDŐR HÁZA. NAPPAL

Fülsüketítő porszívó hangja hallható. A RENDŐR megébred. A FELESÉG az ágy előtti teret porszívózza.

A RENDŐR a fülére teszi a párnát de a zaj nem halkul.

RENDŐR

Te normális vagy? Hány óra?

RENDŐR a telefonját nézi. A FELESÉG megállítja a porszívót.

FELESÉG

Pont annyi, hogy ideje felkelni..

RENDŐR

Kicsit lehetnél tekintettel az emberre.. nem te kell hajnalig melozz.

FELESÉG

Persze és akkor én egész délutánig gubbasszak a sötétbe tétlenül… amíg te ki alszod magad…

RENDŐR

Azt hittem ezen már túl vagyunk.

FELESÉG

Hát én is azt hittem… Csak mindjárt érkeznek Kristófék.. és a ház úgy néz ki mint egy szemétdomb.. a kajával még nem állok sehogy. de nem lehet csinálni semmit mert te délutánig kell aludj!

RENDŐR

Ja.. tényleg baszki, ma jönnek.

FELESÉG

Látom  este a falaknak beszéltem…

RENDŐR

Jó na.. még reggel van nekem.

Nyugodj meg… mit kell annyit stresszelni..

Ha ennyire sietős miért nem ébresztettél fel normálisan és akkor elkerülhető lett volna ez a feszko..

FELESÉG

Persze.. hogy aztán nekem azért morogj naphosszat… Ezek már bejáratott körök..

A FELESÉG a hálószobából a konyhába megy és a gőzölgő lábost kezdi kavargatni. A kavarásból megáll egy pillanatra, kezét a lehajtott fejére teszi. Enyhén csóválni kezdi majd kiveszi a szemetes ládából a szemetes zacskót és a konyhapultról elkezdi lesöpörni a zöldség maradékokat. Ezt követően üres zacskókat, papírokat tesz bele a zsákba amiket a konyha különböző pontjairól szed össze. Egyszer csak a konyha asztalhoz ér amin eluralkodott a káosz. Papírszatyrok, számlák, maradékkal teli tányérok vannak mindenütt. A nő ezeket mind beledobja a zsákba majd arrébb teszi a RENDŐR pénztárcáját, kulcsát és a környezetében lévő szemetet az 50 lejessel együtt belesöpri a zsákba. Ekkor a zsákot egy határozott mozdulattal összehúzza és kimegy a lakásból.

23. BELSŐ. SZEMÉTLEDOBÓ. NAPPAL

A FELESÉG lendületes tempóba érkezik meg az aknához ahová könnyedén bedobja a szemeteszsákot a leömlőbe.